Fyntamboekiegras

Fyntamboekiegras (Hyparrhenia filipendula (Hochst.) Stapf) is 'n grasspesie wat inheems aan Suid-Afrika, Lesotho, Eswatini, Mosambiek en Botswana is. Op die SANBI-rooilys word dit as 'veilig' (LC) gelys. Dit kom in die bosveld voor.

SANBI vermeld twee subspesies:
H. f. var. filipendula
H. f. var. pilosa

Dit het 'n groot voorkomsgebied wat die tropiese Afrika, Madagaskar en Sri Lanka tot Australië omvat.

Dit is 'n slank meerjarige grasspesie wat polle vorm en 'n wortelstok het. Dit kan 60 – 200 cm lank word en die blare kan 30 cm lank en 4 mm breed wees. Die stekeltjies is glad en 5,5 – 7 mm lank. Die trosse is 10 – 12 mm lank. Hul basisse is rolrond en ongelyk. Die blomstele se stekeltjies het 'n baard wat 1 – 5 mm lank is.

Fotogalery

Verwysings

Eksterne skakels 
 
 

Flora van Botswana
Flora van Lesotho
Flora van Mosambiek
Flora van Suid-Afrika
Flora van Eswatini
Grasse